Številka: 4300-1/2025/12

Datum: 27. 3. 2025

Na podlagi 17. in 19. člena Zakona o športu (Uradni list RS št. 29/17, 21/18 – ZNOrg, [82/20](http://www.uradni-list.si/1/objava.jsp?sop=2020-01-1236), 3/22 – ZDeb in 37/24 – ZMat-B; v nadaljnjem besedilu: ZŠpo-1), Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24), Proračuna Republike Slovenije za leto 2025 (Uradni list RS, št. 123/23 in 104/24) ter v skladu s Pravilnikom o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25; v nadaljnjem besedilu: pravilnik) in Letnim programom športa v Republiki Sloveniji za leto 2025 (št. 6712-72/2024/5 z dne 30. 12. 2024, s spremembama št. 6712-72/2024/12 z dne 24. 3. 2025 in 6712-72/2024/15 z dne 26. 3. 2025), objavlja Ministrstvo za gospodarstvo, turizem in šport (v nadaljnjem besedilu: ministrstvo)

**JAVNI RAZPIS ZA IZBOR IZVAJALCEV LETNEGA PROGRAMA ŠPORTA V REPUBLIKI SLOVENIJI ZA LETO 2025**

1. **Naziv in sedež izvajalca javnega razpisa**

Ministrstvo za gospodarstvo, turizem in šport, Kotnikova ulica 5, 1000 Ljubljana

1. **Predmet javnega razpisa**

Predmet javnega razpisa so naslednje vsebine ter strokovne in razvojne naloge v športu:

1. Obštudijske športne dejavnosti

* Celoletni športni programi obštudijskih športnih dejavnosti;
* Športne prireditve študentov na univerzitetni in nacionalni ravni;
* Tekmovanja pod okriljem FISU in EUSA;

1. Športna vzgoja otrok in mladine usmerjenih v kakovostni in vrhunski šport:

* Priprave in nastopi državnih reprezentanc otrok in mladine;

1. Vrhunski šport:

* Priprave in nastopi državnih članskih reprezentanc;
* Priprave in nastopi reprezentanc na mednarodnih več panožnih športnih tekmovanjih;
* Sklad za vrhunske športnike;

1. Šport invalidov:

* Pilotski programi povezovanja športnih in invalidskih ter dobrodelnih društev in zvez;
* Državna prvenstva na področju športa invalidov;

1. Športna rekreacija:

* Celoletni športno rekreacijski programi na nacionalni ravni, ki imajo visoko pozitiven zdravstveni učinek na vadeče;

1. Šport starejših:

* Športno družabne medgeneracijske prireditve, ki imajo pomemben pozitiven zdravstveni učinek in so namenjene pretežno starejšim;

1. Statusne pravice športnikov, trenerjev in strokovna podpora programom:

* Spremljanje pripravljenosti športnikov;
* Razvoj diagnostike v športu;
* Nadstandardno zdravstveno zavarovanje vrhunskih športnikov;

1. Delovanje športnih organizacij:

* Delovanje Olimpijskega komiteja Slovenije - Združenja športnih zvez;
* Delovanje Zveze za šport invalidov Slovenije - Slovenskega paralimpijskega komiteja;
* Delovanje nacionalnih panožnih športnih zvez;
* Delovanje nacionalnih športnih zvez na področju športne rekreacije;
* Delovanje nacionalnih športnih zvez na področju obštudijske športne dejavnosti;
* Delovanje zamejskih športnih zvez;
* Izvajanje športnih programov v zamejstvu v slovenskem jeziku;

1. Mednarodna dejavnost v športu

* Članarine svetovnim in evropskim zvezam;

1. Javno obveščanje o športu:

* Javno obveščanje o športu;

1. Športno obnašanje:

* Nacionalna kampanja za spodbujanje športnega obnašanja;

1. Preprečevanje dopinga v športu;

* Dopinška testiranja na nacionalni ravni;
* Nacionalna kampanja o zlorabi dopinga v tekmovalnem in rekreativnem športu.

1. **Cilji javnega razpisa**

Povečati delež športno dejavnih odraslih prebivalcev Republike Slovenije.

V skupnem deležu športno dejavnih odraslih prebivalcev Republike Slovenije povečati:

* delež redno športno dejavnih odraslih prebivalcev Republike Slovenije,
* povečati delež športno dejavnih prebivalcev v strokovno vodenih programih,
* povečati število športnikov v tekmovalnih sistemih,
* obdržati število vrhunskih športnikov,
* povečati prepoznavnost športa kot pomembnega družbenega podsistema.

1. **Navedba pogojev za kandidiranje na javnem razpisu in merila**

Na javni razpis se lahko prijavijo tisti, ki so kot izvajalci letnega programa športa navedeni v 6. členu ZŠpo-1 in izpolnjujejo pogoje, navedene v pravilniku in razpisni dokumentaciji.

Pogoji in merila, po katerih se izberejo izvajalci letnega programa športa na državni ravni v letu 2025, so za razpisane vsebine določeni v pravilniku in v razpisni dokumentaciji.

1. **Predviden obseg javnih sredstev za sofinanciranje**

Višina sredstev, ki so zagotovljena v finančnem načrtu ministrstva za leto 2025 in so na razpolago za sofinanciranje navedenih programskih in razvojnih nalog v športu je največ do 16.652.022‬ EUR.

Sredstva so zagotovljena na naslednjih proračunskih postavkah (v nadaljnjem besedilu: PP):

PP 231759 Šport otrok in mladine ter športna rekreacija 5.514.911 EUR;

PP 231817 Strokovne in razvojne naloge v športu 2.552.607 EUR;

PP 231814 Program vrhunskega športa 8.584.504 EUR.

Dodeljena sredstva morajo biti porabljena v letu 2025.

1. **Rok, do katerega morajo biti predložene vloge za dodelitev sredstev**

Vloge morajo biti poslane ali dostavljene na naslov Ministrstva za gospodarstvo, turizem in šport, Direktorat za šport, Kotnikova ulica 5, 1000 Ljubljana, **najkasneje do 25. aprila 2025**. Šteje se, da je vloga prispela pravočasno, če je bila (najkasneje) zadnji dan roka za oddajo vlog oddana na pošti priporočeno ali do 15. ure oddana v vložišču Ministrstva za gospodarstvo, turizem in šport, Kotnikova ulica 5, 1000 Ljubljana.

Vloga mora biti predložena v zaprti ovojnici, ovojnica pa mora biti označena z napisom **»Ne odpiraj - vloga LPŠ 2025 (4300-1/2025)«**.

**Ovojnice, ki ne bodo označene v skladu s prejšnjim odstavkom, bodo s sklepom zavržene in vrnjene vlagatelju.**

Popolna vloga vsebuje vse z razpisno dokumentacijo predpisane obrazce in priloge.

Vlogo, ki ni pravočasna ali je ni vložila upravičena oseba, ministrstvo zavrže s sklepom. Pritožba zoper sklep ni dovoljena.

1. **Datum odpiranja vlog za dodelitev sredstev**

Strokovna komisija bo vloge odpirala od 5. do 16. maja 2025. Odpiranje prejetih vlog v skladu z drugim odstavkom 25. člena ZŠpo-1 ni javno.

Odpiranje prejetih vlog vodi komisija in se izvede v skladu s 25. členom ZŠpo-1. Odpirajo se samo v roku dostavljene in pravilno označene ovojnice. Za vsako vlogo komisija ugotovi, ali je pravočasna, ali jo je podala upravičena oseba in ali je popolna. Komisija o odpiranju vlog vodi zapisnik.

Komisija v roku osmih dni od odpiranja vlog v skladu s prvim odstavkom 26. člena ZŠpo-1 pisno pozove tiste vlagatelje, katerih vloge ne vsebujejo vseh z razpisno dokumentacijo zahtevanih dokumentov (nepopolne vloge), da jih dopolnijo. Rok za dopolnitev ne sme biti krajši od 8 dni in ne daljši od 15 dni. Če vlagatelj vloge ne dopolni v zahtevanem roku, ministrstvo v skladu z drugim odstavkom 26. člena ZŠpo-1 vlogo zavrže s sklepom. Pritožba zoper sklep ni dovoljena.

1. **Rok, v katerem bodo vlagatelji obveščeni o izidu javnega razpisa**

Vlagateljem bo ministrstvo najkasneje v roku 60 dni od odpiranja vlog izdalo odločbe o izbiri ter obsegu sofinanciranja ali o zavrnitvi sofinanciranja programa ali področja letnega programa športa. Ob izdaji odločbe o izbiri ministrstvo vlagatelja pozove k podpisu pogodbe o sofinanciranju izvajanja letnega programa športa. Če se vlagatelj v roku osmih dni ne odzove, se v skladu z drugim odstavkom 29. člena ZŠpo-1 šteje, da je umaknil vlogo za sofinanciranje.

Vlagatelj, ki meni, da izpolnjuje pogoje in merila iz javnega razpisa in da mu razpisana sredstva neopravičeno niso bila dodeljena, lahko v roku osmih dni od vročitve odločbe vloži ugovor pri ministrstvu. Vloženi ugovor ne zadrži podpisa pogodb z izbranimi vlagatelji. Predmet ugovora ne more biti primernost meril za ocenjevanje vlog.

Ministrstvo o ugovoru odloči v roku 30 dni od njegovega prejema. Odločitev o izbiri je s tem dokončna.

1. **Kontaktne osebe in informacije za vlagatelje**

Podrobne informacije, razpisna dokumentacija in navodilo za oddajo obrazca preko spletne aplikacije, so dostopne na spletnem naslovu:

* https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/
* Vlagatelji izpolnijo razpisne obrazce preko spletne aplikacije. Izpolnjene razpisne obrazce vlagatelji natisnejo. Natisnjene obrazce ožigosa in podpiše pooblaščena oseba vlagatelja. Podpisane in ožigosane obrazce vlagatelji pošljejo ali dostavijo v skladu s 6. točko javnega razpisa.
* Za pomoč pri vnosu podatkov v spletno aplikacijo se vlagatelji lahko obrnejo na: Zavod za šport RS Planica, mag. Saša Grujić [T: 01/434 23 95; E: [sasa.grujic@sport.si](mailto:sasa.grujic@sport.si)].
* Za dodatne informacije glede javnega razpisa se vlagatelji lahko obrnejo na: Ministrstvo za gospodarstvo, turizem in šport, Direktorat za šport, Eva Seničar [T: 01/400 36 02; E: [eva.senicar@gov.si](mailto:eva.senicar@gov.si)].

**Matjaž Han**

**MINISTER**